《东风齐著力 答宗梅岑元日东原词》
清代·王士禄

上日端居，春风缓度，宛似山家。迟迟萼绿，晴昊待繁花。

何处樵青供饮，祇松响、如沸炉茶。高眠罢，门开剥啄，喜揽瑶华。

奚必向人誇。须领取、南阳独寄琅琊。芙蓉墅静，此物是生涯。

那得扁舟相就，共吟尽、初柳明霞。堪遥忆，幽寻处处，溪草新芽。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。